cyanic-selkie/wikianc huggingface dataset:
Tsunami
Historie
Tsunamier er ofte en undervurdert fare i Middelhavet og i deler av Europa. Av historiske og nåværende (angående risikoantagelse) betydning er jordskjelvet i Lisboa i 1755 med påfølgende tsunami med bølgehøyde opp mot 20 meter; jordskjelvet i Calabria i sørlige Italia i 1783 som førte til anslagsvis like store tap som i Lisboa, opptil 50 000 mennesker; og jordskjelvet i Messina i 1908 hvor tsunamien krevde mer enn 123 000 liv på Sicilia og Calabria, og er en av de dødeligste naturkatastrofer i moderne Europa. Storeggaraset var ett eller flere gigantiske undersjøiske skred ute i Norskehavet som forårsaket en stor tsunami. De gikk samtidig som følge av hverandre, eller med kort tid mellom hvert skred. Dette skjedde for om lag 8 200 år siden. Tsunamien som skylte inn mot norskekysten og mot Island, Grønland, Shetland, Færøyene og Skottland. Bølgen er kartlagt til å ha vært 10-12 meter høy på kysten av Møre, inne i fjordene opp til 40-50 meter høy. På Shetland har bølgen vært minst 20 meter høy, og på Færøyene minst 14 meter. Så langt borte som i Lyngen i Troms har bølgen trolig vært minst fem meter høy.
Så tidlig som 426 f.Kr. spurte den greske historikeren Thukydides i sin bok om peloponneskrigen om årsakene til tsunami, og han var en av de aller første som argumenterte at jordskjelv i havet måtte være årsaken.
Den romerske historikeren Ammianus Marcellinus beskrev den typiske sekvensen til en tsunami hvor havet brått trekker seg tilbake og en påfølgende enorm bølge som følge av jordskjelvet ved Kreta i 365 e.Kr. som herjet og ødela storbyen Alexandria i Egypt:
Kjennetegn
Tsunamier har særtrekk både hva gjelder årsak og adferd. En ting som skiller tsunamier fra andre bølger på havet, er at de opptrer som gruntvannsbølger. Det vil si at forholdet mellom vannets dybde og bølgelengden blir veldig lite fordi bølgelengden er enorm. Farten til en gruntvannsbølge er lik kvadratroten av produktet av tyngdeakselerasjonen (9,81 m/s² ) og dybden på vannet. Er dybden 4,000 meter, slik den gjerne er for eksempel i Stillehavet, vil altså en tsunami bevege seg med en hastighet på
Tsunamier har i åpent hav ikke særlig stor amplitude (bølgehøyde), omkring en meter. Denne øker imidlertid når bølgen nærmer seg land og vannet blir grunnere. Da går nemlig farten ned, mens energimengden – som er avhengig av både høyden og farten – forblir mer eller mindre konstant. Dermed øker høyden på bølgen. Dette kan føre til at en tsunami som knapt er merkbar i åpent hav, vokser seg flere meter høy når den nærmer seg land. Når den nærmer seg land, kan en tsunami opptre som raskt synkende og stigende tidevann, en serie kraftige bølger eller bårer (herav det misvisende «tidal wave», som av og til brukes på engelsk). Ved landfall taper bølgen energi til friksjon, turbulens og refleksjon fra land, men likevel kan den vokse seg så høy som 10, 20 eller til og med 30 meter, og naturligvis gjøre enorm skade.
Her ligger også bakgrunnen for ordet tsunami, som direkte oversatt betyr «havnebølge». Fiskere kunne reise ut på fiske og selv om de ikke møtte store bølger underveis kunne de komme tilbake og finne landsbyen ødelagt av en kjempebølge.
Åmot kirke (Rena)
Åmot kirke er en korskirke fra 1901 i Rena sentrum i Åmot kommune i Innlandet. Kirken er i Åmot sogn i Åmot prestegjeld.
Tsunami
Hvordan tsunamier dannes
Tsunamier dannes ved vertikal forskyvning av vann. Jordskjelv i kollisjonssoner, (der to tektoniske plater kolliderer) kan gi en forskyvning av vann opp, i motsetning til jordskjelv ved andre typer plategrenser der platene går fra hverandre eller parallelt med hverandre. Slike tsunamier kan få enorm rekkevidde og har forårsaket flere av de mest dødbringende naturkatastrofer vi kjenner.
Åmot kirke (Rena)
Den er tegnet av Henrik Bull, bygget av laftet tømmer i dragestil, og ble vigslet i 1902.
Tsunami
Hvordan tsunamier dannes
Andre årsaker, som undersjøiske ras eller vulkanutbrudd, kan også skape tsunamier. Lokalt kan en tsunami av disse fenomener bli langt kraftigere enn fra et jordskjelv, hvis skredet er stort nok. De kan gjøre stor skade lokalt, men rekkevidden en gjerne betydelig mindre enn det de seismiske havbølger kan oppnå. Utenfor kysten av Norge skapte dog Storeggaraset for ca. 8,000 år siden en tsunami som har gjort stort inntrykk på land.
Åmot kirke (Rena)
Den tidligere prestegården ligger omtrent en kilometer nord for kirken.
Tsunami
Hvordan tsunamier dannes
Vulkanen Krakatau forårsaket en enorm tsunami, 30 meter høy, som tok tusenvis av liv langs kysten av Java og Sumatra.
Copernicus Cup 2019
Copernicus Cup 2019 var et internasjonalt friidrettsstevne som ble arrangert 6. februar 2019, i Arena Toruń i Toruń i Polen. Stevnet var en del av IAAF World Indoor Tour 2019.
Øvelser markert i fet skrift inngår i IAAF World Indoor Tour.
Emil Rummelhoff
Emil Rummelhoff (født 24. september 1859 i Mandal, død 26. juli 1948 i Arendal ) var en norsk dekorasjonsmaler. Rummelhoff gikk i lære hos dekorasjonsmaler Wilhelm Krogh i Kristiania i begynnelsen av 1880-årene. Han slo seg ned i Arendal i 1887 etter å ha mottatt sitt håndverkerbrev året før. På 1890-tallet bodde han noen få år i Chicago, før han returnerte til Arendal hvor han bodde til sin død. Han mottok kongens fortjenstmedalje.
Ralf Haber
Ralf Haber (født 18. august 1962 i Altenburg) er en tidligere tysk (sleggekaster) som representerte DDR på 1980-tallet. Hans personlige rekord er 83,40 meter, oppnådd i mai 1988 under et stevne i Aten. Dette er den gjeldende tyske rekorden.
Emil Rummelhoff
Virke
Et av hans mest kjente verk er dekorasjonene i festsalen i Arendal gamle rådhus, som han utførte i 1891 i forbindelse med at kong Oscar 2. besøkte byen. I 1929 stod han for deler av dekorasjonene i Stokken kirke, bl.a. galleribrystningen og hele kirkeinteriøret. Han malte også flere skutemalerier. Flere av disse befinner seg på Aust-Agder museum og arkiv. avd. KUBEN og i Smith-Sørensens sjøfartsmuseum.
Ralf Haber
Hans beste mesterskapsplassering er bronsemedaljen fra VM i 1987 i Roma.
Emil Rummelhoff
Sanger
Rummelhoff var også en ivrig musiker og skrev flere sanger. De meste kjente er "Sang til Arendal" og "Merdøvisa".
Ansteen Hokholt
Ansteen Hokholt (født 15. april 1885 på Nesodden, død 5. juni 1960) var kjøpmann og høyrepolitiker i Oppegård kommune.
Hokholt giftet seg med Klara fra Skotterud (1892–1989). Han drev landhandel og pølsemakeri i Oppegård Syd, først i boligen Kollen fra 1915, deretter i egen forretningsgård i Sætreskogveien. Hokholt satt i kommunestyret i 1920–22 og 1926–28, samt som varamann i 1923–25.
Ansteen Hokholt var en kjent mann i bygda. I 1908 var han med å starte Oppegård Vel, der han ti år senere ble formann. Han var også formann i byggekomiteen for Grendehuset (Vellet). I perioden 1920–1923 drev han Oppegaard Trævarefabrik.
Republikken Finnskogen
Republikken Finnskogen representerer en tre-dagers feiring av finnekulturen, avholdt i forbindelse med Finnskogdagene. Her løsrives et lite område av Finnskogen til en republikk, som har sitt eget flagg (kors som det norske, men med korset lengst vekk fra flaggstangen, og med fargene grønt, hvitt og svart), og ledes av republikkens president, og en regjering som velges hvert år. Åstedet er Svullrya i Grue. Av presidenter kan nevnes Åsta Holth som i en årrekke innehadde tittelen.
«Republikken» har sitt eget flagg; det ble utviklet til Finnskogdagene i 1978. Etter dette har flagget vært heist formelt og høytidelig hvert eneste år under åpningen (proklameringen) av Republikken Finnskogen.
UFO: Alien Invasion
UFO: Alien Invasion er et strategispill der spilleren sloss mot utenomjordiske vesener som prøver å ta kontroll på jorden. Spillet er sterkt inspirert av X-COM serien (Mesteparten fra UFO: Enemy Unknown).
Spillet er utviklet med en modifisert utgave av id Tech 2 spillmotoren (Quake II engine), og kan spilles på Linux, FreeBSD, Microsoft Windows, AmigaOS 4, og Mac OS X. Det finnes også en versjon på Android, publisert på Google Play.
Viva la Vom
Singler
"Chef! Chef! Chef!" (Duplex Records 2010, GTDS 115)
Videospillåret 2012
Videospillåret 2012 er en oversikt over hendelser og lanseringer med tilknytning til videospill i 2012.
Saggjenger
En saggjenge er en en asymmetrisk gjengeprofil som har lav friksjon og tåler større belastninger i én retning på bekostning av høyere friksjon og dårligere bæreevne i motsatt retning. Navnet kommer av at gjengeprofilen minner om formen på et sagblad. Saggjenger brukes blant annet som ledeskruer i maskiner.
Metriske sagtanngjenger kan betegnes med bokstaven S etterfulgt av den nominelle gjengediameteren d i millimeter og stigningen P i millimeter, for eksempel S20×4.
Bruk
På maskiner brukes saggjenger for å kunne håndtere ekstremt store aksiale krefter i én retning. Den bærende flanken står vinkelrett på skruens akse eller eventuelt med svak vinkel (vanligvis ikke større enn 7°). Den andre flanken er signifikant vinklet, ofte rundt 45°. Den resulterende gjengen har omtrent samme lave friksjon som en firkantgjenge, men omtrent dobbelt så stor skjærholdfasthet på grunn av den lange gjengebasen. Saggjenger er dessuten enkle å maskinere på en fres sammenlignet med firkantgjenger som er krevende å maskinere. På samme måte som for trapesgjenger kan man også med saggjenger bruke en splittet mutter for å kompensere for slitasje.
Saggjenger har blitt mye brukt i konstruksjon av artilleri, særlig på skruemekanismer. De er også ofte brukt i skrustikker ettersom stor kraft bare kreves i én retning.
Typer
Figurene under viser noen vanlige typer saggjenger.
Takk for maten den var god, her er plate nummer 2
Takk for maten den var god, her er plate nummer 2 er et musikkalbum av bandet Vom utgitt av Duplex Records 28. mars 2014.
Kenny Cunningham
Kenneth Edward Cunningham (født 28. juni 1971 i Dublin) er en irsk tidligere fotballspiller, mest kjent fra sin lengre periode hos den engelske klubben Wimbledon, hvor han fra høyrebackposisjon spilte 250 seriekamper i perioden 1994 til 2002. Cunningham fikk også 72 landskamper for i perioden 1996 til 2005 og deltok blant annet i troppen til VM i fotball 2002.
Klubbkarriere
Cunningham startet sin aktive karriere hos Home Farm på midten av 1980-tallet før han dro videre til amatørklubben Tolka Rovers i 1988. Den 18. september 1989 dro han over til England hvor han skrev under på en ettårskontrakt med Millwall. Denne kontrakten ble omsider fornyet med ytterligere to år. Han fikk sin førstelagsdebut for Millwall den 17. mars 1990 og spilte tilsammen 136 seriekamper fordelt over fem år.
I november 1994 dro Cunningham og lagkamerat Jon Goodman videre til London-klubben Wimbledon på en overgangssum verdt 1,3 millioner pund. Her spilt han over 250 seriekamper fordelt over åtte sesonger, men forlot klubben to år før den ble oppløst. Han ble kjøpt opp av nyopprykkede Birmingham City sommeren 2002 for 600 000 pund, hvor han gikk rett inn på førstelaget som erstatning for en skadet midtstopper Steve Vickers. Han dannet med tiden også et defensivt samarbeid med Matthew Upson, som hadde ankommet i januarvinduet. Etter at Birmingham rykket ned under 2005/2006-sesongen ble han frigitt av klubben sammen med flere andre spillere.
Den 19. juli 2006 skrev han under på en kontrakt med Sunderland, hvor hans tidligere landslagskollega Niall Quinn var styreleder. Han fikk totalt elleve kamper for Sunderland og hjalp klubben til opprykk, men ble satt på overgangslisten og frigitt på slutten av sesongen hvor han så la opp som aktiv fotballspiller. Etter at han la opp har Cunningham arbeidet som ekspertkommentator ved fjernsynsselskapet RTÉ.
Landslagskarriere
Cunningham fikk sin debut for i en kamp mot  den 24. april 1996. Han ble tatt ut i troppen til VM i fotball 2002 av landslagstrener Mick McCarthy, hvor han spilte to kamper mot henholdsvis og. Han fikk tilsammen 72 kamper i perioden fra debuten i 1996 og frem til han ga seg med landslagsfotball i 2005.
Atmosfærisk trykk laserionisering
Atmosfærisk trykk laserionisering er en ioniseringsmetode ved atmosfærisk trykk for massespektrometri (MS). Laserlys i UV-området brukes til ionisering av molekyler i en resonansforbedret multifoton-ioniseringsprosess (REMPI). Det er en selektiv og sensitiv ioniseringsmetode for aromatiske og polyaromatiske forbindelser. Atmosfærisk fotoionisering er den siste innen utvikling av atmosfæriske ioniseringsmetoder.
Ioniseringsprinsipp
Eksitering av elektroner i atomer og molekyler ved absorpsjon av en eller flere fotoner kan være tilstrekkelig for den romlige separasjonen av elektronet og atomet eller molekylet. I gassfasen kalles denne prosessen fotoionisering. Den samlede energien til de absorberte fotonene i denne prosessen må være over ioniseringspotensialet til atomet eller molekylet.
I det enkleste tilfellet har et enkelt foton tilstrekkelig energi til å overvinne ioniseringspotensialet. Denne prosessen kalles derfor enkeltfotonionisering, det er det grunnleggende prinsippet for fotoionisering ved atmosfæretrykk (APPI). For tilstrekkelig høye effekttettheter av det innfallende lyset kan også ulineære absorpsjonsprosesser som absorpsjon av minst to fotoner i en rask sekvens via virtuelle eller reelle tilstander forekomme. Hvis den samlede energien til de absorberte fotonene er høyere enn ioniseringspotensialet, kan denne absorpsjonsprosessen med multifotoner også føre til ionisering av atomet eller molekylet. Denne prosessen kalles multifotonionisering (MPI).
Laserlyskildene som brukes i APLI har effekttettheter som tillater multifotoonisering via stabile elektroniske tilstander i molekylet eller atomet. Den nødvendige effekttettheten må være tilstrekkelig høy, slik at en andre fotoner kan absorberes med en rimelig sannsynlighet i løpet av den første nådde elektroniske tilstanden, som ligger i området noen få nanosekunder. Deretter dannes en radikal kation:
Denne prosessen kalles resonansforbedret flerfotonionisering (REMPI). I tilfelle APLI har begge absorberte fotoner samme bølgelengde, som kalles "1 + 1 REMPI".
De fleste av de organiske molekylene som er gunstige for en fotoioniseringsmetode har ioniseringspotensialer mindre enn ca. 10 eV. Dermed benytter APLI lys med en fotonenergi på rundt 5 eV som tilsvarer en bølgelengde på ca. 250 nm, som er i den ultrafiolette (UV) delen av det elektromagnetiske spekteret.
Typiske lasersystemer som brukes i APLI er kryptonfluoridlaser (λ = 248 nm) og frekvens firedoblet YAG-laser (λ = 266 nm)
Kjennetegn
APLI har noen spesielle egenskaper på grunn av ionisering med UV-laserlys:
Kobling til atmosfæriske trykk ionkilder
APLI kan kobles til en eksisterende atmosfærisk trykk (AP) ionekilde med APLI. I prinsippet må bare det ioniserende laserlyset kobles til den eksisterende ionekilden gjennom UV-gjennomsiktige vinduer.
Habitivsetning
Habitivsetninger er en undertype av eksistensialsetningene som i mange språk, blant andre samisk og finsk, blir brukt til å uttrykke eierforhold.
Pink Floyd
Pink Floyd var et britisk, progressivt rockeband, etablert i 1965. Med sine avanserte tekster, eksperimentelle musikk, lydeffekter og episke komposisjoner -samt omfattende og påkostede sceneshow - er de blant rockehistoriens mestselgende band - med sine over 250 millioner solgte album. Bandet var i sin tid Storbritannias ledende progrockband.
Atmosfærisk trykk laserionisering
Kobling til atmosfæriske trykk ionkilder
Koblinger med separasjonsmetoder som Superkritisk fluidkromatografi (SFC) og Chip-Electrospray (Chip-ESI) har også blitt demonstrert med APLI.
Svolvær fyr
Svolvær fyr lå på Kjeøya (Kuba) i Svolvær i Vågan kommune i Nordland. Fyret var et fiskefyr som var i drift under lofotfisket. Fyrstasjonen ble oppført i 1856 og nedlagt og erstattet med fyrlykter i 1912.
Giacomo Leopardi
Giacomo Leopardi (født 29. juni 1798 i Recanati i Italia, død 14. juni 1837 i Napoli) var en italiensk dikter.
Habitivsetning
Eksempler
Der vi i norsk sier Kalle har ei bok heter det på finsk Kallella on kirja (bokstavelig på Kalle er bok, med kasus adessiv), og på nordsamisk Kalles lea girji (bokstavelig i Kalle er bok, med kasus lokativ).
Atmosfærisk trykk laserionisering
Selektivitet
APLI er en selektiv ioniseringsmetode, fordi 1 + 1 REMPI-ionisering krever en tilstrekkelig eksisterende elektronisk mellomtilstand, og begge elektroniske overganger må være kvantemekanisk tillatt. UV-avstemming og diskrete energitilstander av analyt tillater forbedret ionisering med redusert bakgrunnssignal.
Giacomo Leopardi
Liv og virke
Han var sønn av Monaldo Leopardi, som var greve av en liten landsby i Marche, som da ble styrt som en del av Pavestatene. Hans mor var markise Adelaide Antici.
Organisk kjemi
Organisk kjemi er den vitenskapelige studien av strukturen, egenskapene, sammensetningen og syntesen av organiske forbindelser. Alle organiske forbindelser er molekyler som inneholder karbon og hydrogen. I tillegg kan de inneholde en rekke andre grunnstoffer som nitrogen, oksygen, halogener, samt fosfor og svovel. Unntakene er karbonsyre, karbonmonoksid og karbondioksid, som hører inn under uorganisk kjemi selv om de er karbonforbindelser. Bakgrunnen for at de ikke regnes med er at de har egenskaper som gjør at de passer bedre sammen med uorganiske forbindelser.
Atmosfærisk trykk laserionisering
Selektivitet
Spesielt polynukleære aromatiske forbindelser oppfyller de spektroskopiske kravene til 1 + 1 REMPI, og dermed er APLI en ideell ioniseringsmetode for påvisning av polysykliske aromatiske hydrokarboner (PAH).
Giacomo Leopardi
Liv og virke
Leopardi vokste opp i isolasjon, normalt bare omgitt av sin far og noen prester som underviste ham. Faren influerte ham sterkt som dikter, og var svært interessert i litteratur. Selv om han hadde tapt det mest av sin arv i feilslåtte forretningsprosjekter klarte han å ta vare på en kostbar boksamling, som ble åpnet for publikum i 1812.
Pink Floyd
Kjente albumutgivelsene fra Pink Floyd er debutalbumet The Piper at the Gates of Dawn (1967), gjennombruddsalbumet The Dark Side of the Moon (1973), som lå på «Billboard Top 200» i 740 uker (mer enn 14 år) uten å falle ut en eneste gang (1,500 uker totalt), Wish You Were Here (1975) og dobbeltalbumet The Wall (1979). Musikkutgivelser som The Dark Side of the Moon og The Wall regnes blant hovedverk i rockehistorien. Fire album fra og med Dark Side of the Moon til og med The Wall er høydepunktene i Pink Floyds historie.
Habitivsetning
Eksempler
Finske og samiske eksistensialsetninger blir bygget opp på samme måte: Pöydällä on kirja «på bord er bok» / Beavddis lea girji «i bok er bord» betyr begge to «Det ligger ei bok på bordet».
Giacomo Leopardi
Liv og virke
Leopardis ensomhet, som ble forverret av familiens stive manerer, førte til at han tilbrakte mye av sin tid med å lese i farens bibliotek. Da han var to år gammel trengte han ikke lenger lærere. Da han var 17 hadde han enorme kunnskaper innen en rekke fag. Blant annet lærte han seg minst syv språk, historie, filosofi, filologi, naturvitenskap og astronomi. Hans lange dager i det usunne klimaet i biblioteket kan ha bidratt til at han utviklet astma og skoliose. Han hadde også svekket syn etter å ha lest i skinnet fra et stearinlys på mørke kvelder.
Atmosfærisk trykk laserionisering
Selektivitet
Selektiviteten er også en ulempe hvis direkte ionisering av et analytmolekyl ikke er mulig med APLI. I dette tilfellet kan analytmolekylet være kjemisk koblet med et merkemolekyl som er følsomt for APLI. Hvis en slik derivatiseringsreaksjon er tilgjengelig, kan selektiviteten til APLI utvides til andre molekylklasser.
Giacomo Leopardi
Liv og virke
Han startet sin skrivende karrière som oversetter, for det meste av klassiske verker. Blant annet ga han ut en oversettelse til italiensk av Horats' Ars poetica. Han skrev også noen mindre vitenskapelige avhandlinger. I 1816 skrev han til det litterære tidsskriftet Biblioteca Italiana, og forsvarte italienske klassisister mot angrep fra Madame de Staël. På dette tidspunkt hadde han begynt å skrive poesi. Hans stil var neoklassisk, noe som var moderne i tiden. Han begynte å skrive Zibaldone, som er en stor samling av tanker og dikt, og han begynte også en langvarig korrespondanse med Pietro Giordani.
Det er mulig at han ble forelsket i sin kusine Gertrude Cassi, som var gift. Hans Diario d'amore (Kjærlighetens dagbok) er fra den tiden det i så fall skjedde. Natalino Sapegno, en av de fremste italienske litteraturkritikerne, mener at det heller er en mer generell ungdommelig utforsking av romantisk kjærlighet som ligger bak verket.
I 1819 forsøkte han å rømme hjemmefra, men faren oppdaget det og stanset ham. I brev forteller han om sin dårlige fysiske forfatning, blant annet midlertidig blindhet som hindret ham i å lese. Etter at denne tilstanden hadde gått over skrev han deler av samlingen Idilli (Idyller), inkludert «L'infinito» og «Alla luna». I 1822 fikk han lov til å reise fra Recanati, og dro til Roma. Der fant han ikke noen jobb, og reiste snart ulykkelig tilbake. Under oppholdet hadde hans verker blitt kjent i Roma, og mange satte pris på poesien.
Atmosfærisk trykk laserionisering
Uavhengighet av ionedannelse fra elektriske felt
I motsetning til andre ioniseringsmetoder som elektrosprayionisering (ESI) og kjemisk ionisering ved atmosfærisk trykk (APCI), tillater APLI generering av ioner uavhengig av elektriske felt, fordi sonen for ionedannelse bare styres av laserlyset. Dette tillater noen spesielle metoder, for eksempel måling av det romlige oppløste ionesignalet (distribusjon av ionaksept - DIA) med APLI for eksempel, som brukes i utviklingen av nye ionkilder.
Giacomo Leopardi
Liv og virke
Etter hjemkomsten skrev Leopardi Operette morali der han nedfelte sine mest dystre filosofiske tanker. Hans pessimisme kommer i dette verket klart fram.
Pink Floyd
I 1968 forlot bandets første frontfigur Syd Barrett bandet på grunn av (ifølge et intervju av hans søster i 2008) psykiske lidelser og angst for folkemengder. I 1981 sluttet Richard Wright, etter at Roger Waters hadde presset ham ut av bandet i forbindelse med innspillingen av The Wall i 1979. Waters erklærte bandet offisielt for oppløst i 1985, men etter en lengre juridisk strid fikk David Gilmour og Nick Mason rettighetene til navnet Pink Floyd i 1987. Wright kom tilbake som assosiert medlem i 1987, og ble fullverdig medlem igjen i 1994, da studioalbumet The Division Bell ble utgitt. Pink Floyd ga i 2014 ut bandets siste album, The Endless River, hovedsakelig basert på ubenyttet materiale fra innspillingen av The Division Bell.
Bandet gikk fra å være et innovativt og nyskapende psykedelisk rock-band fra Londons undergrunnsmiljø, til å bli et av verdens største og mest populære band uansett musikksjanger. Waters, Mason, Gilmour og Wright utviklet Pink Floyd fra et undergrunnsband til en av 1970-tallets supergrupper. De storslåtte konsertene deres var attraksjoner og i 1970 var 100.000 til stede under konserten i Hyde Park i London. På konsertscenen har de visuelle effektene og avansert lydteknikk dominert mens bandmedlemmene gjorde lite av seg. På 1970-tallet ble Gilmour en av de ledende stilskaperne på elgitar. Siste gang bandet opptrådte samlet var i anledning Live 8 i London, 2. juli 2005. Dette var første gang på 24 år at den klassiske besetningen med David Gilmour, Nick Mason, Roger Waters og Richard Wright sto sammen på scenen. Richard Wright døde 15. september 2008.
Giacomo Leopardi
Liv og virke
I 1825 dro han til Milano, og skulle aldri mer vende tilbake til Recanati. Han jobbet en periode for redaktøren Fortunato Stella. Deretter fulgte han etter grevinne Teresa Malvezzi, som han var fascinert av, til Bologna, og så videre til Firenze. Der møtte han Alessandro Manzoni, den andre store italienske dikteren fra denne perioden. Under et opphold i Pisa skrev han A Silvia (Til Silvia).
I 1830 klarte noen venner å sikre et stipend til Leopardi, noe som førte til at han endelig kunne føle seg frigjort fra Recanati. Samlingen Canti (Sanger), utgitt i 1831, inneholder de fleste av hans dikt. Han slo seg ned i Firenze. Der forelsket han seg i den gifte kvinnen Fanny Targioni Tozzetti, som ikke gjengjeldte hans kjærlighet. Han møtte også Antonio Ranieri, en napolitaner i eksil.
Pink Floyd
Barretts komposisjoner var inspirert eller hadde innslag av klassisk musikk, country, blues og R&B. Bandet ble dannet i universitetsmiljøet rundt Regent Street Polytechnic i London. Medlemmene av bandet holdt en lav profil offentlig og ga sjelden intervjuer. På konsertscenen har musikerne stort sett vært tilbakeholdne og latt musikk og den visuelle showet dominere. Pink Floyd tilstrebet fullkommen lyd og fremføring der de var nøye med detaljene. Bandet inspirerte en generasjon av musikere på 1970-tallet, blant andre Yes, Mike Oldfield og Genesis.
Pink Floyd brukte elementer fra filmer i sine sceneshow. De bidro med musikk til flere filmer og det ambisiøse dobbeltalbumet The Wall var grunnlag for en egen spillefilm. Eric Idle fortalte i 2021 at Pink Floyd ga pengestøtte til produksjonen av Monty Python og ridderne av det runde bord.
Oppstarten (1964–1965)
Pink Floyd startet som et annerledes psykedelisk band tidlig i 1960-årene. Roger Waters og Syd Barrett gikk begge på Cambridge High School for gutter (David Gilmour gikk også der). Etter Cambridge begynte ekstentriske og lovende kunststudenten Barrett på Camberwell School of Art i London, et populært sted for vordende popstjerner på 1960-tallet. Barrett drev litt med oljemaleri før han ble mer opptatt av å spille musikk. Gilmour var i London på den tiden og hjalp Barrett med gitarspillingen. Waters reiste til London og begynte i 1962 på Regent Street Polytechnic School (senere del av University of Westminster) for å studere arkitektur. Der møtte Waters Nick Mason og Richard Wright. Wright var allerede en allsidig musiker på blant annet piano, harmonium, cembalo og cello. Waters, Mason og Wright etablerte bandet Sigma 6 som ikke fikk platekontrakt. Wright var utdannet ved den dyre Haberdasher-skolen i Sør-London og var opptatt av klassisk samtidsmusikk særlig Karlheinz Stockhausens elektroniske musikk. Mason kom fra en velstående familie i Hampstead, studerte arkitektur og var en dyktig paukespiller. Waters var opptatt av elektronikk.
Waters spilte gitar og Mason på trommer, og Richard Wright som til å begynne spilte stort sett blåseinstrumenter. Clive Metcalfe, Keith Noble og Juliette Gale (som senere ble gift med Richard Wright) ble med i bandet kort tid etter. Metcalfe spilte bassgitar og Keith Noble og Juliette Gale sang. De lekte med forskjellige bandnavn, inkludert Sigma 6 og The Architectural Abdabs. De spilte nesten utelukkende rhythm and blues-coverlåter i gymsaler og andre små lokaler. Kort tid etter ble bandet oppløst, men Waters, Mason og Wright ønsket å fortsette mot en mulig musikkarrière.
Syd Barrett og Bob Klose erstattet Metcalfe, Noble og Gale. Barrett og Klose hadde gått på skolen sammen og begge kom til London sommeren 1964. Klose var en lovende jazzgitarist i Cambridge-bandet Blues Anonymous og ble på den tiden regnet som den beste musikeren. Klose skulle studere arkitektur på Regent Street Polytechnic (der Waters hadde studert i to år). Waters, Klose og Barrett delte bolig i Stanhope Gardens ved Highgate, der Mason og Wright hadde bodd tidligere (fra 1963). Husverten Mike Leonard var arkitekt og collegelærer. Han spilte ofte keyboard sammen med leieboerne og oppmuntret det vordende bandet. De fremførte bluesmusikk og kalte seg blant annet Spectrum Five eller Leonard's Lodgers. Leonard laget prototyper av maskiner til lysshow av en type som Pink Floyd senere brukte til sitt sceneshow. Leonard oppfordret gruppen til å improvisere til lysshowet noe som beveget gruppen i en psykedelisk retning. BBCs vitenskapsprogram filmet Leonard og hans lysmaskiner i Stanhope Gardens (Kensington and Chelsea bydel) i desember 1967 mens Pink Floyd «jammet» i bakgrunnen. Leonard hadde en samling av xylofoner, orientalske fløyer og andre kinesiske instrumenter.
Organisk kjemi
Historie
Skillet mellom organisk og uorganisk kjemi kan føres tilbake til oldtiden. Siden stoffer i bergarter, mineraler og malmer var tydelig forskjellige fra stoffer i levende organismer som dyr og planter. På 1700-tallet og tidlig på 1800-tallet ble det klart at stoffene kunne deles i stoffer fra den livløse naturen og stoffer fra levende planter og dyr. Ingen hadde til da vært i stand til å fremstille organiske stoffer syntetisk, noe som førte til at man antok at det var en slags «livskraft» i de organiske stoffene. Senere har det vist seg at det er mulig å framstille både organiske og uorganiske stoffer syntetisk og dette tilsynelatende skillet mellom stoffene er ikke lenger gyldig. På den annen side er det visse likhetstrekk ved alle organiske stoffer som har ført til at det historiske skillet mellom stoffene er opprettholdt. Én av disse likhetstrekkene er at alle organiske stoffer inneholder karbon. Med noen få unntak regnes alle stoffer med forbindelser mellom karbon og hydrogen som organiske. Unntakene er karbonsyre, karbonmonoksid og karbondioksid.
Pink Floyd
Oppstarten (1964–1965)
Barrett ble bandets rytmegitarist/vokalist og Bob Klose spilte sologitar og sang på enkelte låter. Waters gikk fra å spille vanlig gitar til å spille bassgitar, mens Wright begynte å spille tangentinstrumenter. Barrett ga bandet navnet The Pink Floyd Sound, oppkalt etter to blues-musikere som henholdsvis het Pink Anderson og Floyd Council. Navnene ble funnet på en plate Barrett hadde liggende hjemme. De droppet relativt kjapt ordet «Sound» i navnet, og var lenge kjent som The Pink Floyd, før de til slutt kuttet navnet ned til bare Pink Floyd. Barretts sans for pop og psykedelisk musikk preget lydbildet, og den sterkt blues-orienterte Bob Klose forlot bandet før 1965, rett og slett fordi han ikke likte den nye musikalske retningen Barrett hadde dratt bandet inn i. Kloses foreldre mislikte at han drev å surret med et rockeband og han forlot Pink Floyd for å bli profesjonell fotograf. Syd Barrett ble bandets kreative kraft, komponisert og ledende gitarist. Barrett utviklet en stil med inspirasjon fra music hall, barnesanger og blues med surrealistiske innslag. Barrett hadde et par plater med bluesmusikerne Pink Anderson og Floyd Council fra Georgia, USA, og laget av dette bandenamnet «Pink Floyd» som de malte i skarp rosa farge over hjulebuen på en Bedford kassebil kjøpt med studielån. Barrett ga 1965 bandet navnet «Pink Floyd Sound».
Syd Barrett-perioden (1966–1968)
Norman Smith, plateprodusent i EMI, ble oppmerksom på Pink Floyd og startet arbeidet med å få dem knyttet til selskapet. Den 4. mars 1967 undertegnet bandet formelt kontrakten til utgiveren EMI Columbia, et datterselskap av EMI. Den 11. mars 1967 ble deres første singel «Arnold Layne» utgitt på Columbia Records (EMI) og den nådde 20.-plass på den britiske hitlisten. Sangen handler om en mann som stjal dameundertøy fra tørkestativene om natten, en beryktet person fra området hvor Barrett og Waters vokste opp. Melody Maker skrev at Pink Floyd med «Arnold Layne» hadde laget en god kommersiell single og mente at Pink Floyd representerte en ny type popmusikk. The Morning Star skrev at «Arnold Layne» var en smart og ironisk sang.
Etter suksessen med «Arnold Layne», produsert av en nær medarbeider av Smith ved navn Joe Boyd, tok Smith selv over rollen som plateprodusent for Pink Floyd. Han hørte en annen låt av Syd Barrett og fant øyeblikkelig ut at sangen hadde slager-potensial. Oppfølgeren ble den kaleidoskopiske låten «See Emily Play», senere spilt inn i coverversjon av David Bowie på albumet Pin Ups, et album som nådde 1.-plass på den britiske hitlisten og som ble liggende på listen i 5 uker. «See Emily Play» ble gitt ut i juli 1967.
Organisk kjemi
Klassifisering av organiske molekyler
Måten forbindelser organiske molekyler klassifiseres og navnsettes kalles nomenklatur. Dette er spesifikke regler for hvordan kjemiske forbindelser skal navnsettes etter type atomer. Alle forbindelser bør ha et navn som utvetydig bestemmer hvordan strukturen ser ut. Navn og inndeling av organiske forbindelser følger The International Union of Pure and Applied Chemistry, IUPAC.
Pink Floyd
Syd Barrett-perioden (1966–1968)
Pink Floyd var det ledende bandet 29. april 1967 under «The 14 Hour Technicolor Dream» som var en støttekonsert for undergrunnsavisen International Times. Under konserten medvirket 41 band og Pink Floyd gikk på scenen da de lysnet av morgenen etter med 10.000 tilhørere i salen. Pink Floyd holdt 12. mai 1967 konserten «Games For May» i Queen Elizabeth Hall på South Bank (London) hvor det vanligvis fremførs jazz og klassisk musikk; konserten var en milepæl og en av Pink Floyds første betydelige konserter med avanserte lydeffekter og oppsiktsvekkende lysshow. Konservative Financial Times hadde en rosende omtale av opplevelsen. Barrets komposisjon «Games For May» ble etterpå forkortet og gitt ut som singel med tittelen «See Emily Play».
Organisk kjemi
Klassifisering av organiske molekyler
Funksjonelle grupper Organiske forbindelser kan bestå av andre atomer enn karbon og hydrogen, og de får ulike funksjonelle grupper. Hydrokarboner – Alkoholer – Amider – Aminer – Merkaptaner – Etere – Aldehyder – Ketoner – Karboksylsyrer – Estere – Karbohydrater
Pink Floyd
Syd Barrett-perioden (1966–1968)
Barrett laget komprimerte, psykedeliske låter med innslag av bisarr humor og dette passet godt for singelformatet. På den tiden skilte pop og rock lag og særlig innenfor progressiv rock ble det vanlig og forventet med hele album i stedet for singler. Pink Floyds debutalbum The Piper at the Gates of Dawn ble gitt ut 5. august i 1967. De hentet mye av sin inspirasjon fra de landlige omgivelsene rundt byen Cambridge, hjembyen til Syd Barrett, Roger Waters og David Gilmour. Barrett sto bak 10 av 11 låter. David Gilmour var gitarist i bandene Joker's Wild, Flowers, Bullitt og The Crew, og skulle senere spille en viktig rolle i Pink Floyds fremtidige ferd mot stjernestatusen. Barrett skrev alle tekstene på albumet, bortsett fra på Roger Waters' «Take Up Thy Stetoscope and Walk». Barrett hentet inn elementer fra engelsk og kinesisk litteratur i tekstene, som likevel fremsto som svært surrealistiske. The Piper at the Gates of Dawn overrasket stort og nådde 6.-plass som sin høyeste plassering på den britiske albumlisten. Pink Floyd hadde for alvor slått til i hjemlandet. Bandet reiste på turne i USA fra 24. oktober 1967 der Barrett var i sentrum under konsertene. I 1968 var bandet på turne i Europa og USA. Bandet brukte mye ressurser på å utforme et lydanlegg som kunne gjengi deres stadig mer forseggjorte musikalske og lydlige virkemidlene. I april 1969 tok bandet i bruk i azimuth-koordintaoren under en konsert i London (forestillingen hadde tittelen More Furious Madness from the Massed Gadgets of Auximenes). Azimuthen ble brukt til å sende elektroniske effekter fra høyttaler til høyttaler.
Torben Hansen
Torben Hansen kan vise til:
Pink Floyd
Syd Barrett-perioden (1966–1968)
Bandet ville nødig kvitte seg med Barrett, da han hadde skrevet mesteparten av bandets låter og var bandets frontfigur. Den første ideen var at Gilmour skulle erstatte Barrett på konserter mens Barrett skulle være hjemme og fortsatt skrive låter, omtrent slik ordningen var med Brian Wilson og The Beach Boys. Dette viste seg å ikke være mulig å utføre; og noen måneder senere lot de bare være å plukke ham opp på vei til øving. Kort tid etter, i april 1968, fikk Syd Barrett beskjeden om at han formelt sett ikke lenger en del av Pink Floyd. David Gilmour overtok som bandets gitarist og hovedsanger.
I Barretts tid hadde Pink Floyd en liten gruppe av undergrunnsfans og hadde samtidig en mer allmenn anerkjennelse i popsegmentet for sine særegne singler. Pink Floyd hadde opptredender på BBCs Top of the Pops. Etter Barrett forlot gruppa med vilje det mest poppregede segmentet og satset på LP-er (album). Ved den tradisjonelle gratiskonserten 29. juni 1968 i Hyde Park var Pink Floyd øverst på plakaten der andre bidragsytere var Jethro Tull og Roy Harper. Samtidig kom bandets album A Saucerful of Secrets ut. I desember 1968 kom singelen «Point Me at the Sky» skrevet av Waters; det ble en fiasko.
Organisk kjemi
Hydrokarboner
Alifatiske forbindelser Alifatiske forbindelser er kjeder av karbonatomer, rette eller med forgreininger. De deles inn i tre deler, avhengig av hvor mettet de er. Alkaner inneholder kun enkeltbindinger og er mettet, alkener er forbindelser med en eller flere dobbeltbindinger og alkyner inneholder trippelbindinger.
Giacomo Leopardi
Liv og virke
Senere reiste han til Napoli for å besøke Ranieri, som hadde flyttet hjem. I Napoli fikk han et godt, men antagelig ikke romantisk, forhold til Ranieris søster Paolina, og et nært vennskap med Basilio Puoti. Han ble også meget glad i iskrem, som han i Napoli smakte for første gang.
Organisk kjemi
Hydrokarboner
Generell formel for alkaner: CnH2n+2 eks. pentan er C5H12
Alkener Alkener får navn på samme måte som alkanene, men suffikset -an erstattes med -en, altså eten, propen, heksen osv. Alkener er som alkaner bortsett fra at de har en dobbeltbinding mellom karbonatomene. Ettersom metan kun består av ett karbonatom, eksisterer det ikke noe meten.
Giacomo Leopardi
Liv og virke
Etter noen måneders opphold i Napoli døde han, etter å ha utviklet ødemer.
Organisk kjemi
Hydrokarboner
Generell formel for alkener: CnH2n eks. penten er C5H10
Pink Floyd
Syd Barrett-perioden (1966–1968)
På en av de siste konsertene med Pink Floyd hvor Barrett deltok, stod han helt foran på scenen og dro fingrene over strengene uten å holde et bestemt grep. Barrett fikk bare med en låt, «Jugband Blues», på albumet A Saucerful of Secrets. Dette var også den siste låten han skrev for Pink Floyd. Barretts siste linje i sangen er «And what exactly is a dream, and what exactly is a joke» («Hva er egentlig en drøm, og hva er egentlig en spøk»). En annen «låt» som Barrett ville spille inn, var «Have You Got It Yet?». Han endret akkordene og tempoet i låten hele tiden, og Roger Waters merket seg at de aldri spilte riktig. Mens Barrett spilte og av og til skrek «Have You Got It Yet?», svarte de andre i bandet «No!» - frustrert over at de ikke forsto låten. Waters stoppet plutselig opp og sa «Oh, I've got it now». Så satte han fra seg bassgitaren og spilte aldri mere med Barrett. Managerne Peter Jenner og Andrew King valgte å satse videre på Syd Barrett som soloartist, og sluttet som managere for Pink Floyd.
Organisk kjemi
Hydrokarboner
Alkyner Alkyner får -yn, altså etyn, propyn, butyn, pentyn, heksyn osv., og har trippeltbinding mellom karbonatomene. Det finnes ikke metyn av samme grunn som det ikke finnes meten.
Generell formel for alkyner: CnH2n-2 eks. pentyn er C5H8
Pink Floyd
Syd Barrett-perioden (1966–1968)
Barrett var vanskelig å ha med på konserter, men de håpet å kunne beholde ham som hjemmeværende komponist. David Gilmour viste seg som en god vokalist og teknisk god gitarist med sans for harmoniske og lange gitarsoloer. Kort tid etter at Gilmour ble med, sluttet Barrett i bandet etter oppfordring fra de andre. I mars 1968 ble Barrett bedt om å forlate gruppa. På Pink Floyds andre album, A Saucerful of Secrets innspilt i Abbey Road Studio, medvirket Barrett på tre låter og Gilmour på fire.
Organisk kjemi
Aromater og sykliske forbindelser
Sykliske forbindelser kan også deles inn i mettede og umettede forbindelser. Sykliske forbindelser består av en eller flere ringer, vanligvis med seks karboner i ringen. Fem atomer i ringen er også vanlig, mens ringer med færre eller flere atomer er mindre vanlig. Sykliske forbindelser kan navnsettes som de alifatiske hydrokarbonene bare med syklo som prefiks. (Sykloalkan, sykloalken og sykloalkyn)
Aromatiske forbindelser inneholder konjugerte dobbeltbindinger, og en av de enkleste forbindelsene er benzen. Aromatikk i en organisk-kjemisk kontekst har ingenting med lukt å gjøre, men henviser til den spesielle elektronstabiliteten i hydrokarbonringer. Ringene inneholder vanligvis 5-8 karbonatomer. Benzen – Toluen – Xylen – Anilin – Fenol – Naftalen
Pink Floyd
Eksperimentell periode (1968–1972)
Syd Barrett hadde skrevet nesten hele The Piper at the Gates of Dawn, men bare én av hans sanger, «Jugband Blues», var å finne på bandets neste plate, A Saucerful of Secrets, som ble utgitt i juni 1968. To andre låter av Barrett ble spilt før han måtte forlate bandet, men «Scream Thy Last Scream» og «Vegetable Man» ble vurdert av de andre for å være for personlige og for avslørende om Barretts mentale tilstand. Begge låtene er senere blitt gjort tilgjengelige av Peter Jenner.
Barrett sto som komponist for en av låtene på A Saucerful of Secrets. Albumet nådde 9. plass på britiske platelister og bandet reiste på stor turne i USA sammen med The Who og Soft Machine. Etter Barrett gikk bandet over til musikk bestående av lange, innadvendte temaer og utforsking av lydeffekter med innslag av improvisasjon. Til konsertene trengte de da mye utstyr og sceneshowene ble stadig mer gjennomarbeidet. Albumet Ummagumma (1969) var eksperimentelt og uvanlig innenfor popmusikk, og nådde 5. plass på britiske salgslister. Albumet Atom Heart Mother var det første som nådde til topps på salgslistene. Turneen med Atom Heart Mother i 1970 inkluderte kor og orkester. Etter en omfattende turne i Europa og USA 1970-1971, produserte bandet Meddle der Gilmour hadde en mer fremtredende rolle. I 1975 etter en omfattende turne begynte Waters å arbeide med en ny komposisjon basert på et firenoters motiv spilt av Gilmour. Resultatet ble den lange «Shine on You Crazy Diamond» som fylte store deler av Wish You Were Here.
Organisk kjemi
Alkoholer
Alkoholer er på grunn av oksygenet ikke hydrokarboner, og er mer stabile.
Pink Floyd
Fra Ummagumma til Meddle
Etter Barret gikk bandet over til musikk med klassisk-romantisk preg inspirert delvis av elektronisk musikk og avantgarde. Waters' tekster ble etterhvert bitre og pessimistiske med innslag av samfunnskritikk. Lydbildet endret seg til progressivt «space-sound» der særlig Gilmours elgitar var viktig, slik det ble tydelig blant annet på Ummagumma utgitt i oktober 1969. I 1970 var 100.000 til stede ved deres konsert i Hyde Park, London, og bandet hadde blitt en konsertattraksjon. Ummagumma er et dobbeltalbum som besto av en plate med konsertopptak og en plate med nye studioinnspillinger. Konsertopptak for albumet ble gjort i Kent, Birmingham og Manchester i 1969, men opptakene fra Kent ble droppet fra utgivelsen. Resten av platen besto av musikalske eksperimenter fra hvert av de fire bandmedlemmene, med hver sin halve LP-side til disposisjon. Ummagumma nådde 5.-plass på hitlistene.
I oktober 1970 kom Atom Heart Mother, som nådde førsteplass på albumlisten i Storbritannia, og dette albumet (sammen med etterfølgende Meddle) bidro til å befeste Pink Floyds posisjon som et ledende og nyskapende band. Musikken fikk tilhørere utenfor det tradisjonelle rockesegmentet. Musikken til albumet ble fremført første gang 27. juni 1970 på Bath Festival of Blues and Progressive Music, Shepton Mallet, Somerset. Albumomslaget har Hipgnosis' karakteristiske foto av en ku. Den omfattende tittelmelodien består av kor og orkester med gitarsoloer. Platens bakside omfatter blant annet «Alan's Psychedelic Breakfast» som under konserter ble ledsaget av tekoking på scenen. Turneen i USA i omfattet 10 musikere og et kor på 20 personer, og med det avansert lydanlegg gjorde showet sterkt inntrykk. David Gilmour til tross for dette senere beskrevet Pink Floyd på denne tiden som «et band famlende i mørket». Tittelsporet på albumet var «et mislykket prosjekt», ifølge Roger Waters. Likevel var Atom Heart Mother et musikalsk vendepunkt som ga mange hint om hva som skulle komme senere fra Pink Floyd. Tittelsporet er et 23 minutters verk som preges av orkestreringen og koringen som produsenten Ron Geesin skrev til sangen. I 1971 var bandet på en lang turne i Europa, Japan, Australia og USA. Bandets lydbilde var mer ensrettet på Meddle som kom høsten 1971. «Echoes» ble fremført første gang under en konsert i London mai 1971 med tittelen «Return to the Sun of Nothing». Den episke, over 23 minutter lange «Echoes», og den rytmiske «One of These Days» blir i Pink Floyd-litteraturen beskrevet som noe av det mest bemerkelsesverdige Pink Floyd har gitt ut. «Echoes» ble av fans i en større internettavstemning i 2004 kåret til den fjerde beste Pink Floyd-sangen gjennom alle tider. Bandets sans for eksperimentering kommer tydelig frem i sangen «Seamus», og i Waters' «San Tropez» dominerer pop-jazz-stilen. De ble på det høyeste belønnet med en 3.-plass for Meddle på albumlistene. Samme år spilte Pink Floyd inn konsertfilmen Live at Pompeii som hadde premiere i september 1972.
Organisk kjemi
Alkoholer
Alkoholer dannes når vann blandes med organiske stoffer med dobbeltbindinger.
Pink Floyd
Filmmusikk
Pink Floyd ble involvert i filmmusikk på slutten av 1960-tallet. Barbet Schroeder tilbød Pink Floyd et stort honorar for musikk til filmen More. «Cymbaline» fra filmmusikken ble bandets gjennombrudd på radio i USA. Schroeder hang sammen med beat-hippier som streifet rundt i Europa og USA. More ble påbegynt før studentopprøret i Paris i 1968 og ble tatt godt i mot av hippiegenerasjonen. Schroedets film omtales som psykedelisk og tidstypisk historie om sex og narkotikamisbruk. Senere laget de filmmusikk til Schroeders La Vallée (1972) utgitt på album som Obscured by Clouds. I juli 1969 kom albumet Music From the Film More, som ble spilt inn i løpet av en uke. Både folkrock, hardere rockelåter, psykedelisk musikk, blues, akustiske passasjer og den mer typiske Floyd-progressive stilen er representert på albumet.
Organisk kjemi
Heterosykliske forbindelser
Heterosykliske forbindelser er sykliske organiske molekyler hvor ringen(e) inneholder minst ett annet atom enn karbon. Dette kan være oksygen, nitrogen, fosfor eller svovel. Forbindelser hvor ringene inneholder 5 eller 6 atomer er mest stabile og derfor vanligst. Pyridin – Pyrrol – Tiofen – Furan – Imidazol
Pink Floyd
Filmmusikk
Den musikalske utviklingen fra Ummagumma og Atom Hear Mother fortsatte i bidragene til filmen Zabriskie Point regissert av Michelangelo Antonioni.
Organisk kjemi
Organiske reaksjoner
Organiske reaksjoner er kjemiske reaksjoner med organiske forbindelser. Det finnes en stor mengde reaksjoner som kan skje mellom organiske forbindelser, på grunn av alle de ulike funksjonelle gruppene. En kan tegne organiske reaksjoner med alle reaksjonstrinn for å forklare hvordan reaksjonene skjer. De vanligste reaksjonene er addisjonsreaksjoner (for eksempel å addere hydrogen til en dobbeltbinding), eliminasjonsreaksjoner (fjerning av hydrogen fra en dobbeltbinding), substitusjonsreaksjoner (bytte en funksjonell gruppe med en annen), redoksreaksjoner (oksidasjoner og reduksjoner), omleiringsreaksjoner, kondensasjonsreaksjoner (dannelse av ester med avspalting av vann) og polymeriseringsreaksjoner. Hver klasse kan igjen deles inn i ulike underklasser. Dannelse av nye organiske molekyler kalles syntese.
Ledeskrue
En ledeskrue er en skrue brukt i en maskin for å omforme roterende bevegelse til lineær bevegelse. På grunn av stort kontaktareal mellom skruen og mutteren har ledeskruer mer friksjon enn andre former for kraftoverføring. Ledeskruer brukes som regel ikke til å bære stor belastning, men er vanlige i aktuatorer og posisjoneringsmekanismer med lav effekt. Typiske bruksområder er lineære aktuatorer, maskin-sleider. (for eksempel i verktøymaskiner), skruestikker, stanser og jekker. Ledeskuer er en vanlig komponent i elektriske lineære aktuatorer. En ledeskrue er en type bevegelsesskrue.
Organisk kjemi
Strukturoppklaring
Det finnes mange teknikker for å bestemme hvilken struktur en forbindelse har. Noen er nevnt under her: Analytisk kjemi beskriver flere teknikker.